IV 
PRAEFATIO. 
a recentioribus, inprimis a Bellonio, Rondeletio 
et Gyllio, Gallis, et a Britanno Turnero collectum 
et collatum ad interpretationem eorum locorum 
repererat, summa cum diligentia, interposito 
etiam iudicio suo, comparauit. Quas viri egregii 
obseruationes negligere religioni mihi fuit. Coe¬ 
perat quidem Frid. Sylburgius excerptas Gesneri 
animaduersiones apponere in editione Wecheliana *, 
sed nec omnes posuit, nec rationes interpretatio¬ 
nis aut coniecturae vbique fideliter adiecit. Intra 
hanc Sylburgii operam substitit Galli Cami sedu¬ 
litas, cuius alioqui merita sunt multo plura et 
maiora, quibus editio ab eo procurata censetur. 
Sylburgius enim praeter varietatem scripturae col¬ 
lectam ex editionibus antiquioribus, et cum Theo¬ 
dori Gazaei, quem vulgo Gazam appellant, ver- 
sione comparatam, et paucas virorum doctorum, 
C. Gesneri, H. Mercurialis, aliorumque coniectu- 
ras atque annotationes excerptas, fere nihil ad 
emendandam aut interpretandam Historiam Ari- 
stotelicam contulisse videtur. Plinianam enim in¬ 
terpretationem non ea cum diligentia comparauit, 
quam rei dignitas et scriptoris auctoritas postulare 
videbantur. Qua quidem in parte operae nec 
maior Gallo Camo laus debetur, quanquam is to¬ 
tus fere ex alieno iudicio pendebat. 
